निर्माता अतुल पटेल और साजन अग्रवाल की हिंदी फिल्म गेम ,पैसा ,लड़की रिलीज़ के लिए तैयार हो गई है। मॉडर्न मूवी प्राइवेट लिमिटेड और बॉलीवुड ड्रीम्ज़ प्रोडक्शन ने मिलकर ये फ़िल्म बनाई है जो २१ सितम्बर को रिलीज़ होगी। इस फ़िल्म के मुख्य कलाकार हैं रंजीत ,नविन प्रभाकर ,ज़ाकिर हुसैन, स्वर्गीय सीताराम पांचाल और नवोदित दीपांश और सेजल शर्मा । फिल्म का संगीत दिया है देव सिकदर ने और गीत और कहानी लिखी है साजन अग्रवाल ने। सचिन अग्रवाल फ़िल्म के निर्देशक हैं। फ़िल्म की पूरी शूटिंग मुंबई और गुजरात के सूरत शहर में हुई है। फ़िल्म आजकल की भागती हुई ज़िन्दगी और जल्दी सारी चीज़े हासिल करने की भाग दौड़ के बारे में है। दीपांश और सेजल ने कमाल का अभिनय किया है।